"Die angel lê in die woordjie soos" – Ena Jansen gesels oor haar boek oor huiswerkers, Soos familie | Protea Boekhuis
by Protea Boekhuis on Jun 2nd, 2015 Tweet
Ena Jansen het onlangs met Naomi Meyer gesels oor haar omvangryke boek, Soos familie: Stedelike huiswerkers in Suid-Afrikaanse tekste.
Jansen vertel meer oor haar eie persoonlike verhouding met haar huiswerker, Nomahobe Cecilia Magadlela, en haar akademiese belangstelling in die Eva-Krotoa-figuur in verskeie tekste, onder meer Eilande deur Dan Sleigh.
Jansen beskryf stedelike huiswerkers as "skarnierfigure" en ondersoek hul belangrike rol as "boodskappers, as kontakfigure tussen wit en swart, tussen ryk en arm, stad en platteland". Sy gesels oor haar navorsing vir hierdie projek, verduidelik die betekenis van die titel en subtitel, besin oor die skewe magsverhoudings tussen wit en swart in Suid-Afrika en deel meer oor die huiswerker-figure wat sy in verskeie boeke ontdek het.
"Aanvanklik het ek gedink dat daar 'n groot stilte rondom bediendekarakters is, maar in stadsboek na stadsboek het ek ontsettend boeiende karakters teëgekom," sê Jansen.
Achille Mbembe het onlangs tydens 'n belangrike lesing wat hy sowel by Wiser as UK en US gehou het, "Decolonizing knowledge and the question of the archive", gepraat van die negatiewe moment in die land en dit so verduidelik:
Jansen het Dinsdagaand, 12 Mei Soos Familie by The Book Lounge in Kaapstad bekendgestel, waar sy met Antjie Krog en Sindiwe Magona gesels het oor hul betrokkenheid by die projek. Izak de Vries het foto's van die geleentheid geneem en op sy LitNet-blog geplaas.
Loer na die kiekies:
Tags: 10 Vrae, Afrikaans, Antjie Krog, Ena Jansen, Foto's, Huiswerkers, Izak de Vries, Klas, LitNet, Naomi Meyer, Nomahobe Cecilia Magadlela, Non-fiction, Onderhoude, Protea, Protea Boekhuis, Ras, Sindiwe Magona, Soos familie, South Africa, Stadsboeke, Stedelike huiswerkers in Suid-Afrikaanse tekste, Suid-Afrikaanse letterkunde, Tien Vrae